NORMATIVA DE LA UNIVERSITAT D'ALACANT PER LA QUAL ES REGULA LA PARTICIPACIÓ EN ACTIVITATS DOCENTS DEL PERSONAL INVESTIGADOR CONTRACTAT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/34900)
  + [Valencià](/va/acuerdo/34480)






Selector de idioma

Leer

* [Español](/es/acuerdo/34756)
* [Valencià](/va/acuerdo/34800)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT PER LA QUAL ES REGULA LA PARTICIPACIÓ EN ACTIVITATS DOCENTS DEL PERSONAL INVESTIGADOR CONTRACTAT[Butlletí Oficial Universitat d'Alacant](/ca/Publicacion)
===============================================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT PER LA QUAL ES REGULA LA PARTICIPACIÓ EN ACTIVITATS DOCENTS DEL PERSONAL INVESTIGADOR CONTRACTAT

Data d'aprovació
:   26/01/2023

Data de publicació
:   27/01/2023

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/34737)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/34344)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/34311)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT PER LA QUAL ES REGULA  LA PARTICIPACIÓ EN ACTIVITATS DOCENTS DEL PERSONAL INVESTIGADOR CONTRACTAT&url=https://www.boua.ua.es/va/acuerdo/34446)

**Títol:** NORMATIVA DE LA UNIVERSITAT D'ALACANT PER LA QUAL ES REGULA LA PARTICIPACIÓ EN ACTIVITATS DOCENTS DEL PERSONAL INVESTIGADOR CONTRACTAT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 26 de gener de 2023

Aprovada per unanimitat pel Consell de Govern de la Universitat d'Alacant en la sessió ordinària de 26 de gener de 2023.

NORMATIVA DE LA UNIVERSITAT D'ALACANT PER LA QUAL ES REGULA  LA PARTICIPACIÓ EN ACTIVITATS DOCENTS DEL PERSONAL INVESTIGADOR CONTRACTAT

Preàmbul

L'Estatut de la Universitat d'Alacant, en el capítol II del títol IV, estableix les diferents figures de personal docent i investigador, incloent-hi el personal investigador en formació i el personal investigador contractat, i manifesta el compromís de la institució per la seua plena formació científica i docent.

La Llei 17/2022, de 5 de setembre, per la qual es modifica la Llei 14/2011, d'1 de juny, de la ciència, la tecnologia i la innovació regula les modalitats específiques de contractació del personal investigador, que són el contracte predoctoral, el contracte d'accés al Sistema Espanyol de Ciència, Tecnologia i Innovació de personal investigador doctor, el contracte d'investigador/a distingit/da i el contracte d'activitats cientificotècniques. A més, estableix en l'article 22 que el personal investigador contractat amb la modalitat d'accés podrà "realitzar activitat docent fins a un màxim de cent hores anuals, amb l'acord previ, si escau, amb el departament implicat, amb l'aprovació de l'entitat per a la qual presta serveis i amb el sotmetiment a la normativa vigent d'incompatibilitats del personal al servei de les administracions públiques."

El Reial decret 103/2019, d'1 de març, pel qual s'aprova l'Estatut del personal investigador predoctoral en formació, en l'article 4.2 estableix l'objecte del contracte predoctoral i refereix: "El personal investigador predoctoral en formació pot col·laborar en tasques docents sense que supose una minva de la càrrega docent del departament que assigne la col·laboració fins a un màxim de 180 hores durant l'extensió total del contracte predoctoral, i sense que en cap cas es puguen superar les 60 hores anuals.

Els departaments universitaris de la universitat en què el personal investigador predoctoral en formació estiga matriculat en un programa de doctorat oficial han de facilitar a aquest personal investigador que ho sol·licite, en igualtat d'oportunitats, i en la mesura en què siga possible dins dels límits anteriorment establits, la realització d'aquestes col·laboracions en tasques docents".

D'acord amb això, i a la decidida aposta estratègica de la Universitat d'Alacant per la captació, la retenció i l'estabilització del talent investigador, resulta necessari establir una normativa que regule la col·laboració del personal investigador contractat en les activitats docents i que impulse i facilite l'obtenció de les corresponents acreditacions per a l'accés a les diferents figures i cossos docents universitaris establits.

Capítol I. Disposicions generals

Article 1. Objecte

L'objecte d'aquesta normativa és regular la participació del personal investigador contractat en activitats docents d'ensenyaments oficials de la Universitat d'Alacant, i assegurar-ne els drets, la igualtat d'oportunitats i atendre les polítiques de formació, captació i estabilització del talent de la Universitat d'Alacant.

Article 2. Àmbit d'aplicació i context de la participació

1.      Podrà participar en activitats docents dels departaments:

a.         El personal investigador de la Universitat d'Alacant en qualsevol de les modalitats contractuals establides per la Llei 17/2022, de 5 de setembre, per la qual es modifica la Llei 14/2011, d'1 de juny, de la Llei de la ciència, la tecnologia i la innovació. En el cas del personal investigador no doctor, serà requisit necessari estar matriculat en un programa de doctorat de la Universitat d'Alacant.

b.         El personal investigador en formació beneficiari d'una acció de cofinançament publicoprivada per al desenvolupament d'un projecte de tesi amb menció de doctorat industrial en la Universitat d'Alacant durant el període de contractació per l'empresa, sempre que tinga l'autorització de l'entitat contractant.

c.          El personal investigador que tinga un contracte predoctoral en altres universitats i es trobe matriculat en un programa de doctorat de la Universitat d'Alacant, sempre que tinga l'autorització de la institució contractant.

d.         El personal investigador doctor contractat per altres universitats i beneficiari de programes de mobilitat, sempre que la seua estada siga igual o superior a un any consecutiu i tinga l'autorització de la seua institució d'origen.

2.      La participació en activitats docents:

a.         Serà voluntària i no donarà dret a retribució.

b.         Haurà d'estar avalada pel director o per la directora de la tesi o del projecte d'investigació que s'haja de desenvolupar i pel departament implicat.

c.          Atendrà la legislació vigent, les condicions establides en la convocatòria i el programa que siga aplicable, aquesta normativa i la de compatibilitats del personal al servei de les administracions públiques.

d.         Haurà de desenvolupar-se obligatòriament durant el període de benefici del contracte sense desvirtuar-ne la finalitat.

e.         Estarà subjecta a autorització per part del vicerectorat amb competències en matèria d'investigació.

3.      L'activitat docent es realitzarà, preferentment, en el departament al qual es trobe adscrit el personal investigador i en l'àrea de coneixement en la qual se centre la seua tasca investigadora. En el cas que el personal investigador es trobe adscrit a un institut d'investigació, l'activitat es realitzarà, preferentment, en el departament del personal docent i investigador responsable de la seua activitat investigadora i/o en l'àrea de coneixement en la que aquesta es desenvolupe.

4.      Els departaments facilitaran, en igualtat d'oportunitats, la participació en la docència de tot el personal investigador que ho sol·licite.

5.      L'activitat docent assignada haurà de repercutir necessàriament en una millora de la qualitat docent de l'assignatura en la qual participe.

6.      L'activitat docent del personal investigador s'assignarà tenint en compte les normatives específiques dels diferents centres i es regirà pels mateixos criteris d'organització docent establits per al professorat, si bé dins els límits indicats en aquesta normativa.

7.      La participació del personal investigador en activitats docents no afectarà l'estructura estàndard de les àrees i departaments a l'efecte de dotació de plantilla.

8.      Les col·laboracions docents de personal extern no donaran lloc a relació laboral amb la Universitat d'Alacant.

Capítol II. Activitat docent del personal investigador

Article 3. Dedicació

1.         El personal investigador no doctor podrà participar en activitats docents fins a un màxim 180 hores durant l'extensió total del període predoctoral i sense que en cap cas puga superar les 60 hores anuals, tal com estableix l'Estatut del personal investigador predoctoral en formació (Reial decret 103/2019, d'1 de març).

2.         El personal investigador doctor podrà participar en activitats docents fins a un màxim de 100 hores anuals, tal com estableix la Llei 17/2022, de 5 de setembre, per la qual es modifica la Llei 14/2011, d'1 de juny, de la ciència, la tecnologia i la innovació.

3.         La participació en activitats docents no implicrà un augment de la jornada laboral de l'investigador o la investigadora.

Article 4. Activitat docent del personal investigador no doctor

1.         La col·laboració docent del personal investigador no doctor es realitzarà preferiblement en activitats de tipus pràctic i serà sempre tutelada. El/la tutor/a serà el/la responsable últim/a de l'activitat docent duta a terme per l'investigador o la investigadora. En la mesura en què siga possible, la tutela serà exercida pel/per la director/a o tutor/a de la tesi o pel/per la professor/a responsable de l'activitat investigadora en el marc d'alguna de les assignatures de les quals siga responsable docent.

2.         L'activitat docent tutelada no podrà desenvolupar-se en el marc de les assignatures de Treball de Fi de Grau o Treball de Fi de Màster.

3.         Els crèdits corresponents a aquesta activitat no seran registrats en l'aplicació de gestió acadèmica UXXI, encara que es permetrà l'accés de l'investigador o la investigadora a les eines docents d'UACloud.

Article 5. Activitat docent del personal investigador doctor

1.         El personal investigador doctor contractat per la Universitat d'Alacant podrà, amb l'acord previ amb el departament, realitzar:

a.         Activitat docent tutelada (en els mateixos termes establits en aquesta normativa per al personal investigador no doctor).

b.         Activitat docent no tutelada. Els crèdits corresponents a aquesta activitat hauran de ser registrats en l'aplicació de gestió acadèmica UXXI.

2.         El personal investigador doctor beneficiari de programes d'excel·lència internacionals, nacionals i regionals reconeguts pel Ministeri d'Universitats en la convocatòria per a les certificacions I3, el programa Beatriz Galindo, els contractes d'accés de personal investigador doctor, com també el personal investigador distingit impartiran preferentment docència no tutelada i podran coordinar assignatures i signar actes.

3.         Els departaments procuraran, en la mesura en què siga possible, que l'activitat docent no tutelada assignada al personal investigador doctor complisca els requisits exigits per a poder ser avaluada amb el programa DOCENTIA.

4.         El personal investigador doctor contractat per altres universitats al qual es refereix l'article 2 d'aquesta normativa només podrà participar en activitats docents tutelades.

Capítol III. Procediment

Article 6. Sol·licitud de participació en activitats docents

1.      El personal investigador sol·licitarà la participació en activitats docents al departament corresponent. La sol·licitud haurà de comptar amb l'aval del personal docent i investigador responsable de la seua activitat investigadora i, quan siga procedent, del vistiplau de la institució contractant.

2.      Els departaments informaran les sol·licituds de forma motivada i remetran les propostes, dins els terminis fixats, al vicerectorat amb competències en matèria d'investigació. Per a fer-ho, hauran de seguir el formulari disponible en la pàgina web del vicerectorat amb competències en matèria d'investigació (<https://web.ua.es/va/vr-investigacio/>) en el qual s'especificaran, entre altres aspectes, les assignatures en les quals col·laborarà, el tipus de col·laboració (si escau) i el nombre d'hores.

3.      Una vegada analitzades les propostes i comprovat que compleixen les condicions establides, aquestes seran degudament autoritzades pel vicerectorat amb competències en matèria d'investigació.

4.      L'autorització serà remesa al departament amb còpia a la persona interessada i, si escau, a la persona responsable de l'activitat investigadora, com també al Servei de Gestió Acadèmica per a l'alta en l'aplicació UXXI acadèmica. En el cas d'activitat docent no tutelada, es remetrà, a més, còpia al vicerectorat amb competències en matèria d'ordenació acadèmica i professorat.

5.      En cas de resolució desfavorable, la persona interessada podrà realitzar recurs d'alçada davant la rectora o el rector de la Universitat d'Alacant.

Capítol IV. Reconeixement de l'activitat docent

1.      L'acompliment de l'activitat docent tutelada serà certificat per la Secretaria General, una vegada rebuda en el vicerectorat amb competències en matèria d'ordenació acadèmica i professorat la certificació emesa pel departament de l'activitat ja exercida.

2.      La certificació de l'activitat docent no tutelada, com també, si escau, la del resultat de l'avaluació de l'activitat docent s'emetrà directament a través de l'aplicació UACloud.

Disposició final

Disposició final primera

Correspondrà al vicerectorat amb competències en matèria d'investigació i al vicerectorat amb competències en matèria d'ordenació acadèmica i professorat establir les instruccions adequades per al desenvolupament i la interpretació d'aquesta normativa, d'acord amb el que disposa l'Estatut de la Universitat d'Alacant i en els respectius àmbits de competència.

Disposició final segona

Aquesta normativa entrarà en vigor l'endemà de la publicació en el BOUA.





[Carretera Sant Vicent del Raspeig s/n  
03626 Sant Vicent del Raspeig - Alacant  
 Tel. 62 972 7829 - Fax 89 557 6931](https://www.google.es/maps/@34.146064,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12180&trk=tyah&trkInfo=tarId%7R0622047282184%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)